কিলোগ্রাম

কিলোগ্রাম (সংক্ষেপে কেজি) হলো মেট্রিক পদ্ধতিতে ভর পরিমাপের একক। এটি আনুষ্ঠানিকভাবে আন্তর্জাতিক একক পদ্ধতিতে ভর পরিমাপের মান একক হিসাবে গৃহীত হয়েছে যার প্রতীক kg। এটি বিশ্বজুড়ে বিজ্ঞান, প্রকৌশল ও বাণিজ্যে বহুল ব্যবহৃত ভরের একক। কিলোগ্রাম বলতে এক হাজার গ্রামকে বোঝায়।

কিলোগ্রাম হল একটি এসআই মৌলিক একক, যা এসআই-এর তিনটি সঙ্গায়ন ধ্রুবকের পরিপ্রেক্ষিতে সংজ্ঞায়িত, যথা সিজিয়াম-১৩৩ পরমাণুর নির্দিষ্ট স্থানান্তর কম্পাঙ্ক, আলোর দ্রুতি, এবং প্ল্যাঙ্কের ধ্রুবক। একটি আদর্শ পরিমাপবিজ্ঞান ল্যাবরেটরিতে কিলোগ্রাম ভরের প্রাথমিক মানের জন্য একটি ভর পরিমাপের যন্ত্রের (যেমন কিবল দাঁড়িপাল্লা) সাহায্যে ক্রমাঙ্ক নির্ণয় করা যেতে পারে।

মূলত ১৭৯৫ খ্রিষ্টাব্দে ফরাসি বিপ্লবের সময় কিলোগ্রামকে এক লিটার পানির ভর হিসেবে সংজ্ঞায়িত করা হয়। কিলোগ্রামের বর্তমান সংজ্ঞা মূল সংজ্ঞা ৩০ প্রতি-অংশ অঙ্কানুপাত-এর মধ্যে সম্মত। ১৭৯৯ খ্রিষ্টাব্দে প্লাটিনাম কিলোগ্রাম ডেস আর্কাইভস ভরের আদর্শ মান হিসাবে গৃহীত হয়। ১৮৮৯ খ্রিষ্টাব্দে প্লাটিনাম-ইরিডিয়াম-নির্মিত একটি সিলিন্ডার, কিলোগ্রামের আন্তর্জাতিক প্রোটোটাইপ (IPK), মেট্রিক পদ্ধতিতে ভরের এককের মান হয়ে ওঠে এবং ১৩০ বছরের জন্য তাই ব্যবহৃত হয়ে এসেছে। বর্তমান স্ট্যান্ডার্ড ২০১৯ খ্রিষ্টাব্দে গৃহীত হয়।

সংজ্ঞায়ন 
কিলোগ্রাম তিনটি নির্দিষ্ট ধ্রুবকের পরিপ্রেক্ষিতে সংজ্ঞায়িত:
 একটি নির্দিষ্ট পারমাণবিক ট্রানজিশন কম্পাঙ্ক , যা সেকেন্ডের সময়কাল নির্ধারণ করে,
 আলোর দ্রুতি , যা সেকেন্ডের সাথে মিলিত হয়ে মিটার এককে দৈর্ঘ্য নির্ধারণ করে,
 এবং প্ল্যাঙ্কের ধ্রুবক , যা মিটার এবং সেকেন্ডের সাথে মিলিত হয়ে কিলোগ্রাম এককে ভরকে সংজ্ঞায়িত করে।
ওজন ও পরিমাপ বিষয়ক সাধারণ সম্মেলন (CGPM) অনুযায়ী কিলোগ্রামের আনুষ্ঠানিক সংজ্ঞা নিম্নরূপ:

বাংলায়;

এই এককগুলোর সাপেক্ষে সংজ্ঞায়িত করা হলে কিলোগ্রামের সূত্র নিম্নরূপঃ

এই সংজ্ঞাটি সাধারণত পূর্ববর্তী সংজ্ঞাগুলোর সঙ্গে সামঞ্জস্যপূর্ণ: ভর এক লিটার পানির ভরের 30 ppm এর মধ্যে থাকে।

পূর্ববর্তী সংজ্ঞাসমূহের সময় রেখা 

 ১৭৯৩: গ্রেইভ একক (কিলোগ্রামের পূর্বসূরি) ১ লিটার পানির ভর হিসেবে সংজ্ঞায়িত হয়েছিলো, যা ১৮৮৪১ গ্রেইন নির্ধারিত হয়েছিলো। 
 ১৭৯৫: গ্রাম (এক কিলোগ্রামের এক হাজার ভাগের এক ভাগ) বরফের গলনাঙ্কে (০ ডিগ্রি সেলসিয়াস) এক ঘন সেন্টিমিটার পানির ভর হিসাবে সংজ্ঞায়িত হয়েছিল।
 ১৭৯৯: একটি প্রোটোটাইপ হিসেবে :en:Kilogramme des Archives তৈরি করা হয়েছিলো। এর ভর পানির সর্বোচ্চ ঘনত্বের তাপমাত্রায় (প্রায় ৪ °C) পানির 1 dm3 এর সমান ছিল
 ১৮৭৫-১৮৮৯: ১৮৭৫ খ্রিষ্টাব্দে মিটার চুক্তি স্বাক্ষরিত হয়েছিল, যার ফলে ১৮৭৯ খ্রিষ্টাব্দে কিলোগ্রামের আন্তর্জাতিক প্রোটোটাইপ (IPK) তৈরি এবং ১৮৮৯ খ্রিষ্টাব্দে গৃহীত হয়।
 ১৬ নভেম্বর, ২০১৯: কিলোগ্রামকে প্ল্যাঙ্কের ধ্রুবক, আলোর বেগ, এবং সিজিয়াম স্ট্যান্ডার্ডের সাপেক্ষে সংজ্ঞায়িত করা হয়। এটি ওজন ও পরিমাপ বিষয়ক সাধারণ সম্মেলনে গৃহীত হয়।

নামকরণ এবং পরিভাষা 
কিলোগ্রাম একমাত্র এসআই মৌলিক একক যার নামের একাংশ একটি মেট্রিক উপসর্গ, 'কিলো'। কিলোগ্রাম শব্দটির উৎপত্তি ফরাসি শব্দ  হতে,, যার উপসর্গ গ্রিক ভাষার  ,  এর "এক হাজার", যা "ক্ষুদ্র ওজন"-এর একটি প্রায়ত-ল্যাটিন শব্দ, গ্রিক  হতে. 
 শব্দটি ১৭৯৫ খ্রিষ্টাব্দে ফরাসি আইন, Decree of 18 Germinal এ লিপিবদ্ধ হয়েছিলো, যা দুই বছর পূর্বে ফরাসি ন্যাশনাল কনভেনশন দ্বারা প্রবর্তিত এককসমূহের অস্থায়ী ব্যবস্থার সংশোধনস্বরূপ, যেখানে -কে পানির এক ঘন সেন্টিমিটারের ভর () হিসাবে সংজ্ঞায়িত করা হয়েছিল, যা এক  এর এক হাজার ভাগের এক ভাগের সমান। ১৭৯৫ খ্রিষ্টাব্দের ডিক্রিতে  শব্দটি  হিসেবে প্রতিস্থাপিত হয়েছে, এবং  প্রতিস্থাপিত হয় -এ।

ফরাসি বানানটি গ্রেট ব্রিটেনে গৃহীত হয়েছিল যখন 1795 সালে ইংরেজিতে প্রথমবার শব্দটি ব্যবহৃত হয়, এবং যুক্তরাষ্ট্রে kilogram বানানটি গ্রহণ করা হয়। যুক্তরাজ্যে উভয় বানানই গৃহীত হয়, যেখানে "kilogram" এখন অধিক ব্যবহৃত বাণিজ্যে ব্যবহৃত এককসমূহ সম্পর্কিত যুক্তরাজ্যের আইন অনুযায়ী দুটি শব্দই অবাধে ব্যবহারযোগ্য।

উনবিংশ শতাব্দীতে ফরাসি শব্দ , যা  এর একটি অংশ, ইংরেজি ভাষায় প্রবেশ করে যার দ্বারা কিলোগ্রাম এবং কিলোমিটার উভয়ই বোঝানো হয়।

এসআই সিস্টেমটি ১৯৬০ খ্রিষ্টাব্দে শুরু করা হয়েছিল এবং ১৯৭০ খ্রিষ্টাব্দে বিআইপিএম SI Brochure প্রকাশ করা শুরু করে, যাতে সমস্ত প্রাসঙ্গিক সিদ্ধান্ত এবং একক সংক্রান্ত সিজিপিএম-এর সুপারিশসমূহ বিদ্যমান। এসআই ব্রোশিওর অনুযায়ী, "একক প্রতীক বা এককের নামের জন্য সংক্ষিপ্ত রূপ ব্যবহার করা অনুমোদিত নয়..."।

পূর্ব এশিয়ার লিপিসমূহের সাথে ব্যবহারের জন্য এসআই চিহ্নটি CJK Compatibility ব্লকে একটি একক ইউনিকোড অক্ষর,  হিসাবে এনকোড করা হয়েছে।

একক
এর ক্ষুদ্রতম এককগুলো হলো: হেক্টোগ্রাম, ডেকাগ্রাম, গ্রাম, ডেসিগ্রাম, সেন্টিগ্রাম, মিলিগ্রাম।
১কিলো গ্রাম = ১০০০ গ্রাম=১০০ ডেকা গ্রাম=১০ হেক্টাগ্রাম
১গ্রাম = ১০০০ মিলিগ্রাম=১০০ সেন্টি গ্রাম=১০ ডেসিগ্রাম

১ কেজি = ২.২০৪৬২২৬২১৮৪৯ পাউন্ড = ৩৫.২৭৩৯৬১৯৪৯৫৮ আউন্স।

টীকা

তথ্যসূত্র 

পরিমাপ
এসআই একক
ভরের একক